Θεωρία Υποκειμένου ρήματος- Κατηγορουμένου -Συνδετικών ρημάτων

Το Υποκείμενο του ρήματος
-Ένας από τους βασικούς όρους μιας πρότασης είναι το υποκείμενο του ρήματος. Με τον όρο «υποκείμενο» εννοούμε εκείνο για το οποίο γίνεται λόγος στην πρόταση. Απαντάει στην ερώτηση «ποιός»
-Το Υποκείμενο μιας πρότασης μπορεί να είναι όπως και στα Νέα Ελληνικά:
Α)ένα ουσιαστικό π.χ. Κῦρος έστι φιλομαθέστατος.
           Ἡ  πόλις κατέστη φρούριον.
Β)μία αντωνυμία π.χ.  Σύ Ἓλλην εἷ.

Γ)Κάθε άλλη λέξη ή ομάδα λέξεων: 
π.χ. Τό λακωνίζειν (έναρθρο απαρέμφατο) έστί φιλοσοφεῖν.  
       Οἱ φθονοῦντες (επιθετική μετοχή)  μισοῦνται.

Δ) Ολόκληρη πρόταση π.χ. Μακάριος ἐστιν ὃστις οὐσίαν καί νοῦν ἐχει.

-Το Υποκείμενο του ρήματος σε μία πρόταση βρίσκεται πάντοτε σε πτώση Ονομαστική.
-Το ρήμα σε μία πρόταση συμφωνεί με το υποκείμενο σε πρόσωπο και αριθμό. Αλλά  όταν το υποκείμενο του ρήματος είναι όνομα ουδέτερου γένους πληθυντικού αριθμού  τότε το ρήμα μπαίνει όχι σε πληθυντικό αλλά σε ενικό αριθμό. Π.χ. Τά παιδία παίζει.
Η σύνταξη αυτή λέγεται αττική σύνταξη.
-Σε μία πρόταση που έχουμε δύο ή περισσότερα υποκείμενα το ρήμα μπαίνει σε πληθυντικό αριθμό. Αν τα υποκείμενα διαφέρουν στο πρόσωπο το ρήμα  μπαίνει στο επικρατέστερο πρόσωπο Επικρατέστερο είναι το πρώτο πρόσωπο από το δεύτερο και το τρίτο και το δεύτερο από το τρίτο π.χ. Κάστωρ και Πολυδεύκης ἀθάνατοι εἰσι. Εγώ καί συ φίλοι ἐσμέν.

			Το κατηγορούμενο
-Το όνομα που φανερώνει ποιο γνώρισμα αποδίδεται στο υποκείμενο λέγεται κατηγορούμενο.
-Το κατηγορούμενο  μπορεί να είναι όπως και στα νέα ελληνικά όχι μόνο όνομα, ουσιαστικό ή επίθετο αλλά κάθε λέξη ή και ολόκληρη πρόταση.
Π.χ. Τό λακωνίζειν ἐστί φιλοσοφεῖν. (απαρέμφατο)
        Μακάριος ἐστιν ὃστις οὐσίαν καί νοῦν ἐχει (επίθετο)
        Φίλιππος ἐστι ὃ,τι ἂν εἲπῃ τις (πρόταση).
-Το κατηγορούμενο σε μία απλή πρόταση, αν είναι επίθετο συμφωνεί με το υποκείμενο σε γένος αριθμό και πτώση. Π.χ. . Κῦρος έστι φιλομαθέστατος.
Αν όμως το κατηγορούμενο είναι ουσιαστικό τότε συμφωνεί με το υποκείμενο υποχρεωτικά μόνο στην πτώση π.χ. Οἱ  Δελφοί εἰσι πόλις.-
-Πολλές φορές όταν το υποκείμενο  δε φανερώνει κάτι ορισμένο αλλά μια έννοια σε όλο το είδος της, τότε το κατηγορούμενο αν είναι επίθετο μπαίνει σε ουδέτερο γένος ανεξάρτητα από το γένος και τον αριθμό του υποκειμένου. Π.χ. Πονηρόν ὁ συκοφάντης.  Αἰ μεταβολαί λυπηρόν
-΄Όταν υπάρχουν στην πρόταση δύο ή περισσότερα υποκείμενα, το κατηγορούμενο  αν είναι επίθετο , μπαίνει κανονικά στον πληθυντικό αριθμό και 
Α) στο κοινό γένος των υποκειμένων αν τα υποκείμενα είναι έμψυχα του ίδιου γένους π.χ. ¨Η μήτηρ  καί ἡ θυγάτηρ καλαί εἱσι.
Β)στο επικρατέστερο γένος αν τα υποκείμενα είναι έμψυχα διαφορετικού γένους (το αρσενικό είναι επικρατέστερο του θηλυκού και του ουδέτερου, το θηλυκό από το ουδέτερο) π.χ. Ὁ ἀνἠρ καί ἡ γυνή  ἀγαθοί είσι.
Γ)στο ουδέτερο γένος αν τα υποκείμενα είναι άψυχα οποιουδήποτε γένους π.χ. Αἰδώς καί φόβος έμφυτα  ἀνθρώποις είσι.
Δ)στο γένος των εμψύχων αν τα υποκείμενα είναι άλλα έμψυχα και άλλα άψυχα π.χ. Ἡ τύχη καί ὁ Φίλιππος εἰσί τῶν ἒργων κύριοι.
				Συνδετικό ρήμα
-Υπάρχουν κάποια ρήματα στην αρχαία ελληνική γλώσσα που παίρνουν κατηγορούμενο. Αυτά τα ρήματα ονομάζονται συνδετικά ρήματα
-Κατεξοχήν συνδετικό ρήμα είναι το εἰμί. 
  -Άλλα συνδετικά ρήματα είναι τα γίγνομαι, τυγχάνω, διατελῶ (= είμαι διαρκώς, καθίσταμαι, ἀποβαίνω, ἒφυν(=γεννήθηκα) πέφυκα(=είμαι από τη φύση μου) αἰροῦμαι(=εκλέγομαι), ἀποδείκνυμαι, λέγομαι και τα συνώνυμά τους π.χ. 
Ἂνυπόδητος καί ἀχίτων διατελεῖς.
Ἡρακλής κατέστη εὐεργέτης τῆς Ἓλλάδος.
Ξενοφῶν ῂρέθη ἂρχων.



